section_heading: Pjesme
paragraph_text: U uvodu "EXP" vodi se razgovor između Mitchella i Hendrixa, gdje Mitchel glumi radijskog voditelja, a Hendrix vanzemaljca u liku čovjeka po imenu Paul Caruso. Glas mu je usporen, a Paul Caruso je zapravo Hendrixov prijatelj još iz njegovih mladih dan kada je boravio u Greenwich Villageu. "Up from the Skies" je jazz skladba koja uključuje Mitchellovo sviranje bubnjeva s četkicama. Pjesma govori o vanzemaljcu koji je prije tisuće godina posjetio zemlju, a vratio se kako bi našao "izgubljene zvijezde i miris svijeta koji je spaljen".